钦定古今图书集成/明伦汇编/人事典/第062卷 > 《次秋日韵奉汝弼叔二首》前人
## 钦定古今图书集成/明伦汇编/人事典/第062卷 > 《次秋日韵奉汝弼叔二首》前人

墨池秋净水痕澄，曲几焚香袖手凭。霜煞柳条清栗
里，雨荒瓜蔓覆东陵。战馀赵壁车还列，说下齐城轼
独凭。因忆少年随骠骑，西风笳鼓醉呼鹰。

又

三径归来菊未荒，半凋杨柳弄春凉。银屏纨扇题秋
句，金鸭罗衣换夕香。老忆风云趋北阙，梦无花月待
东墙。狂游尚记秦楼别，翠袖红绵拭泪行。